Title: Søstrene fra Namsos
Description: Fra baksida:
>Hans Roger Selnes født og oppvokst i Namsos 1956. Etter endt gymnas, og et år som student i Trondheim, dro han til Hannover i Tyskland for å studere veterinærmedisin. Etter fullført utdannelse dro han og Hilde Vatnar til Namsos som nygift. Her etablerte de seg etter hvert på gården Hals Nedre. 
>Ekteparet Vatnar Selnes dro i en periode på over to år til Madagaskar i jobb for NORAD. Barna gikk i fransk skole mens far sjøl praktiserte som dyrlege på de gassiske høysletter. 
>Vel tilbake i Norge fortsatte han som praktiserende dyrlege i Namsos. En rekke oppdrag for UD og FN krydret hverdagen for dyrlegen fra Namdalen. Som en utpreget sosial person, har han god nytte av å beherske både tysk, fransk og engelsk. 
>Heime på gården drev familien en periode med oppdrett av araberhester. Utgangersau ble også satt ut på en øy i Namsenfjorden. I den senere tid er det kun gårdshunden "Trønder" som har utgjort dyreholdet. 
Dyrlegen er en avholdt konferansier og foredragsholder. Dessuten har han ved jevne mellomrom dukket opp blant Namsos sine kjente musikere i ulike roller. 
>Selnes har hatt, og har fortsatt en rekke verv innen forskjellige deler av samfunnslivet. Interessen for historie og kystkultur dekkes ved at familien besitter fredede bygninger i Namsos og på Vikna. 
>*Denne kriminalromanen utspinner seg i dyrlegens nærområde, et stykke Norge han kjenner bedre enn de fleste.* 
>Humor er ofte forbundet med dyrlegen fra Namsos. Selv sier han, at en må ha kjent på en bunnløs sorg, for å skjønne viktigheten av god humor! 
>**"Livet er ikke for amatører, det må leves profesjonelt"**
Subjects: Andre verdenskrig, namsos, namdalen
Places: Namsos (Norway), Grong (Norway), Rørvik (Norway)
Time periods: andre verdenskrig, German occupation, 1940-1945, 1940-1945